Source: http://www.ziarulderoman.ro/csm-roman-joaca-marti-in-deplasare-cu-danubius-galati/
Timestamp: 2019-12-08 20:47:36+00:00

Document:
CSM Roman joacă marți, în deplasare, cu Danubius Galați – Ziarul de Roman
Ziarul de Roman 13/02/2017 16:37	0
După o pauză de două săptămâni, echipa de handbal feminin CSM Roman reia jocurile din cadrul Ligii Naționale. Handbalistele romașcane vor întâlni marți, 14 februarie, de la ora 17.30, în deplasare, Danubius Galați, într-o partidă contând pentru etapa a 17-a. Meciul va fi arbitrat de Diana Florescu (Argeș) şi Anamaria Stoia (București) și nu va fi televizat.
Gazdele din meciul de marți nu au un sezon deloc reușit după promovarea pe prima scenă handbalistică a țării la finalul sezonului trecut și se află pe locul 11, penultimul. Danubius a înregistrat doar trei victorii în primele 16 etape: 27-19 cu U Cluj, acasă, în etapa a șaptea, 20-19 în deplasare la Măgura Cisnădie, în etapa a zecea, și 26-24, acasă, cu CSM Bistrița, în etapa a 11-a. Etapa trecută, Danubius Galați a fost zdrobită, în deplasare, de HC Zalău, pe 5 februarie, cu 35-17.
CSM Roman își dorește să continue seria de victorii obținute de la venirea antrenorului Gheorghe Covaciu, întreruptă doar de campioana CSM București, etapa trecută, pe 30 ianuarie, într-un meci pe care CSM Roman, deși l-a pierdut cu 24-27, l-a avut în mână timp de 45 de minute. În tur, romașcancele au câștigat la scor meciul direct cu Danubius de pe teren propriu, cu 32-16.
În cadrul etapei a 17-a a Ligii Naționale de handbal feminin au mai fost programate meciurile: CSM București – Dunărea Brăila 33-21 (miercuri, 8 februarie), HC Zalău – Corona Brașov (luni, 13 februarie), Unirea Slobozia – U Cluj, Măgura Cisnădie – HCM Râmnicu Vâlcea (marți, 14 februarie). SCM Craiova și CSM Bistrița stau.
1 CSM București 15 14 0 1 451 314 42
3 SCM Craiova 14 8 2 4 373 342 26
4 HC Zalău 13 8 1 4 322 307 25
6 Corona Brașov 13 6 1 6 334 343 19
7 HCM Rm. Vâlcea 13 6 1 6 308 324 19
8 U Cluj 14 4 3 7 355 347 15
11 Danubius Galați 14 3 0 11 277 349 8*
12 Unirea Slobozia 14 1 2 11 342 400 5
Sport 2999 CSM Roman 317 Danubius Galați 21 Liga Nationala 205

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM